fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
AMK-valintakokeen ohjeet hakijoille syksyn 2022 yhteishaussa – Turun ammattikorkeakoulu
Johtaminen korkeakoulussa 15 op | Opintokokonaisuus
Avoin ja vastuullinen TKI
Emeritus ja TUAS Fellow
In English Ota yhteyttä
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
AMK-valintakokeen ohjeet hakijoille syksyn 2022 yhteishaussa
AMK-valintakokeen ohjeet hakijoille syksyn 2022 yhteishaussa
Syksyn yhteishaun 2022 AMK-valintakoe järjestetään 31.10. - 3.11.2022 ammattikorkeakoulujen kampuksilla. Turun AMK:ssa koetilaisuuksia järjestetään 1. - 3.11.2022.
Lue ohjeet Turun AMKn koetilaisuuksiin saapuville hakijoille tältä sivulta. Muutokset ohjeisiin ovat mahdollisia, joten seuraa tiedotusta ja ohjeita valintakokeeseen saakka.
Olet valinnut yhteishaun hakulomakkeella itsellesi sopivan koetilaisuuden tarjolla olevista vaihtoehdoista. Valinta on sitova eikä sitä voi muuttaa hakuajan jälkeen.
Teet valintakokeen omalla kannettavalla tietokoneellasi valvotusti ammattikorkeakoulun tiloissa. Tutustu hyvissä ajoin ennen koetta ohjeisiin sivulla www.ammattikorkeakouluun.fi.
Käytämme AMK-valintakoetta liiketalouden, sosiaali- ja terveysalan sekä tekniikan alan AMK-tutkintoon johtavien koulutusten valinnoissa, poislukien tradenomi (AMK), mediatuotanto. Jos osallistut kulttuurialan tai YAMK-koulutuksen valintakokeeseen, olet saanut kutsun ja erilliset ohjeet sähköpostitse. Katso lisätietoja yhteishaun opiskelijavalinnoista.
Saapuminen Turun AMK:n koetilaisuuteen
Turun AMK:n koetilaisuudet järjestetään 1. - 3.11.2022 Kupittaan kampuksella. Saavu paikalle ICT-Cityn pääsisäänkäynnin kautta osoitteessa Joukahaisenkatu 3. Koetilat sijaitsevat ICT-Cityn 1. kerroksessa. ICT-Cityn pääsisäänkäynniltä on opasteet kaikkiin koetiloihin.
Aamupäivän valintakoetilaisuuden ilmoittautuminen alkaa klo 8:00 ja koe alkaa klo 9:00.
Iltapäivän valintakoetilaisuuden ilmoittautuminen alkaa klo 13:00 ja koe alkaa klo 14:00.
Saavu kampukselle viimeistään 30 minuuttia ennen valintakokeen alkamista. Valintakokeeseen ei oteta myöhästyneitä hakijoita kokeen alkamisajan jälkeen.
Katso ohjeet ICT-Cityyn saapumisesta, pysäköinnistä ja esteettömyydestä.  Huom! Jos käytät liikkumiseen pyörätuolia tai mukanasi on avustaja niin olethan etukäteen yhteydessä hakijapalveluihin.
ICT-Cityn pääsisäänkäynniltä on opastus koetiloihin. Aulassa on myös AMK-valintakokeen infopiste, josta voit kysyä neuvoa tarvittaessa.
Ilmoittaudu kokeeseen koetilasi edessä olevalla ilmoittautumispisteellä. Ota henkilöllisyystodistus ja QR-koodi valmiiksi esille, kun menet ilmoittautumaan.
Tarvittaessa käy WC:ssä jo ennen ilmoittautumista. Sen jälkeen WC-käynti on mahdollista vain saatettuna. ​
Jätä päällysvaatteet, laukut ja muut ylimääräiset tavarat koetilan naulakkoon tai seinustalle.
Sammuta kännykkä, kun saavut koetilaan (virta kokonaan pois) ja pidä se pöydällä kokeen ajan. Myös henkilöllisyystodistus tulee olla pöydällä kokeen ajan.
Kokeesta saa poistua aikaisintaan 2 tuntia kokeen alkamisen jälkeen ja myös poistumisen yhteydessä tarkistetaan henkilöllisyys.
Jos tarvitset todistuksen valintakokeeseen osallistumisesta, voit pyytää sen kokeen jälkeen ICT-Cityn aulassa olevalta AMK-valintakokeen infopisteeltä.
Löytötavaroita voi tiedustella ICT-Cityn aulapalveluista.
AMK-valintakokeen tulokset ja kokonaispisteet julkaistaan Oma Opintopolku -palvelussa viimeistään 25.11.2022. Osiokohtaiset pisteet voit katsoa julkaisun jälkeen Valintakoepisteet-palvelusta. Lue lisää ammattikorkeakouluun.fi-sivuilta.